नए असंतुष्ट समूह ज़ेटा पर फ़ील्ड इंटेलिजेंस रिपोर्ट
संदर्भ संख्या एस/बीएफ़-22।
दिनांक 8 नवंबर 1963 को जारी।
लेसी-ज़रुबिन सांस्कृतिक आदान-प्रदान समझौते के दौरान पहली बार नज़र में आए,
ज़ेटा के सदस्य सोवियत हितों के विरुद्ध काम करने की मंशा दिखाते हैं।
एसेट आंद्रेई ज़ाइत्सेव द्वारा अन्य असंतुष्ट संगीतकारों को भर्ती किए जाने के बाद,
प्रारंभिक वित्तीय अनुरोध स्वीकृत हुआ।
समूह को निरंतर समर्थन देने का अनुरोध है क्योंकि ज़ाइत्सेव ने देनिसोव, श्निट्का,
गुबाइदुलिना जैसे संगीतकारों की प्रतिबंधित रचनाओं को
सोवियत संघ से बाहर तस्करी से भेजने की एक प्रणाली विकसित कर ली है,
जिसमें उन्हें वाद्ययंत्रों के बक्सों की अन्दरूनी तह में छिपाया जाता है।
निरंतर निगरानी जारी रखने का सुझाव है।
फ़ील्ड इंटेलिजेंस रिपोर्ट संदर्भ संख्या एस/बीएफ़-26।
दिनांक 15 मई 1964 को जारी।
विरोधी गतिविधियों का दबाव अब नकारात्मक असर दिखाता प्रतीत हो रहा है।
समूह के बीच गंभीर टकराव उभर आया है।
ज़ाइत्सेव और उसकी प्रेमिका, तान्या देनिलोवा में अक्सर बहस हो रही है।
चिंता है कि समूह के बीच का यह मतभेद मिशन को कमज़ोर कर देगा,
पर फिलहाल वित्तीय समर्थन जारी रखने का सुझाव है।
फ़ील्ड इंटेलिजेंस रिपोर्ट संदर्भ संख्या एस/बीएफ़-32।
दिनांक 10 सितंबर 1964 को जारी।
पात्र देनिलोवा का नया प्रेमी।
लेफ़्टिनेंट वैलेंटिन मिरोनोव, सोवियत वायुसेना का पायलट।
सोवियत सेना में नए एसेट तलाशने के वॉशिंगटन के निर्देश के मद्देनज़र,
एक अवसर मौजूद है।
मिरोनोव, देनिलोवा की गैरक़ानूनी सरकार-विरोधी गतिविधियों से अनभिज्ञ है।
निरंतर निगरानी जारी रखने का अनुरोध है।
फ़ील्ड इंटेलिजेंस रिपोर्ट संदर्भ संख्या एस/बीएफ़-40।
दिनांक 24 दिसंबर 1964 को जारी।
देनिलोवा और मिरोनोव का संबंध आगे बढ़ रहा है।
सूत्र बताता है कि मिरोनोव को सोवियत अंतरिक्ष प्रोग्राम के लिए चुना जा रहा है।
निरंतर निगरानी जारी रखना प्राथमिकता है।
फ़ील्ड इंटेलिजेंस रिपोर्ट संदर्भ संख्या एस/बीएफ़-45।
दिनांक 15 जनवरी 1965 को जारी।
मिरोनोव की सगाई देनिलोवा से हो गई।
शादी फ़रवरी में तय की गई है, कॉस्मोनॉट प्रशिक्षण शुरू होने से पहले।
लगता है कि देनिलोवा ने सरकार-विरोधी गतिविधियाँ बंद कर दी हैं।
फ़ील्ड इंटेलिजेंस रिपोर्ट संदर्भ संख्या एस/बीएफ़-51।
दिनांक 28 फ़रवरी 1965 को जारी।
सूत्र बताता है कि तान्या और वाल्या मिरोनोव जल्द ही स्टार सिटी स्थानांतरित होने वाले हैं।
निगरानी के अवसर बेहद सीमित हो जाएँगे।
पात्र मिरोनोव से सीधे संपर्क का तत्काल अनुरोध है।
सहयोग सुनिश्चित करने के लिए पत्नी के अवैध अतीत का इस्तेमाल किया जाएगा।
कितना सुहाना दिन है, है न?
हाँ।
वैसे, शादी की बधाइयाँ।
तुम्हें कैसे पता चला कि मेरी शादी हो गई?
फ़ील्ड इंटेलिजेंस रिपोर्ट संदर्भ संख्या एस/बीएफ़-53।
दिनांक 1 मार्च 1965 को जारी।
नया एसेट, कॉस्मोनॉट वाल्या मिरोनोव।
कूटनाम "निकोलाय।"
स्टार सिटी
चीफ़ डिज़ाइनर।
बाहर निकलो! सब के सब।
यह रहा।
यह क्या है?
यही दोषी है।
मुझे एक…
यह बेहतरीन कारीगरी है।
इसकी सर्किट्री सिग्नल ऐम्प्लीफ़ायर जैसी ही है।
ऐसी आपको पुराने आर्गन प्रोसेसर में मिलेगी।
यह… हाँ, देखिए।
यह जीटी-104 ट्रांज़िस्टर है।
यह सोवियत ट्रांसमीटरों में बहुत आम है।
वह सोवियत है?
हाँ।
पर यह…
यह मूल टेक्नोलॉजी का हिस्सा नहीं है।
यह…
यह बाद में जोड़ा गया है।
यह एक माइक्रो ट्रांसमीटर है।
इसीलिए यह व्यवधान जैसा लगा, जबकि असल में यह सिर्फ़ बिजली खींच रहा था।
तो यह मिशन को विफल करने की कोशिश नहीं थी।
यह जासूसी थी।
धन्यवाद, सर्गेई।
अब तुम जा सकते हो।
मेरे एक और कॉस्मोनॉट की जान चली गई।
- तुम क्या कहना चाह रहे हो? - मैं कुछ कहना नहीं चाह रहा।
मैं तुमसे साफ़-साफ़ कह रहा हूँ,
तुम्हारे वहम की वजह से मेरी निगरानी में अब और मौतें नहीं होंगी।
वह एक ट्रांसमीटर था।
मुझे प्रणाली रीबूट करने पर मजबूर करना हद से ज़्यादा प्रतिक्रिया थी।
उस समय हमारे पास जो जानकारी थी, मैंने उसी के आधार पर फैसला लिया।
हमारे अभियान सुरक्षित रहने चाहिए।
"हम" नहीं। "हमारे" नहीं।
मेरे कॉस्मोनॉटों ने अपने बेहतरीन कोशिश की।
तुम्हारी दख़लंदाज़ी के बिना, मेरी प्रणालियाँ काम करतीं।
तुमने अपना हिस्सा नहीं निभाया।
मुझे मालूम नहीं था कि हम अलग-अलग पक्षों में हैं।
इंजीनियरिंग मैं सँभालता हूँ।
सुरक्षा तुम सँभालती हो।
अगर तुम वह नहीं कर सकती, तो तुम्हारा फ़ायदा क्या है?
मैं तुम्हारी नाकामियों का दोष अपने सिर नहीं लूँगा।
जाकर मॉस्को से यह कह दो।
माफ़ कीजिए।
मा…
हैलो?
कॉमरेड चड्ढा?
भारत से?
आपने कैसे पहचाना?
डिब्बों पर तुम्हारा नाम लिखा है।
तो, स्टार सिटी में आकर कैसा लग रहा है?
शुरुआत तो शानदार हुई है।
किसी ने मुझे नहीं बताया कि मुझे किस पर काम करना है।
यह सामान्य है। अब हमें काम पर लौटना चाहिए।
मेरा बाकी सामान कहाँ है?
क्या आपको पता है कि चीफ़ डिज़ाइनर कहाँ मिलेंगे?
मुझे सच में लग रहा है कि शायद कोई गड़बड़ हुई है।
उसके लिए शुभकामनाएँ।
वह बहुत व्यस्त आदमी हैं।
लक्ष्मी…
वे सुन रहे हैं हमको।
तुम कुछ ज़्यादा ही सोच रहे हो।
मैं नहीं सोच रहा।
मैं अनपैक कर रहा था और फिर इन साली मक्खियों को कोस रहा था और फिर
जब मैं मार्केट से लौटा…
यह मिला।
यह था क्या पहले?
मैं कह रहा हूँ, इन लोगों ने दीवारों में माइक्रोफ़ोन लगा रखे हैं।
बाथरूम में तो नहीं होंगे? अरे, यार!
बेडरूम?
तुम हँस रही हो?
उन्होंने हमें वॉर्न किया था।
- हमें पता था यह होने वाला है। - नहीं, लक्ष्मी।
सोवियत सर्वेलन्स के बारे में पता होने में और जीने में बहुत फ़र्क होता है।
हाँ, तो क्या तुम अब जासूस हो?
- अरे, नहीं। - तो फिर प्रॉब्लम क्या है, मनु?
अपसेट तो मुझे होना चाहिए।
मुझे लगा था अब फ़ाइनली मेरी बारी होगी।
मेरा चांस कुछ कर दिखाने का।
ये लोग इतने बड़े-बड़े काम कर रहे हैं, और मैं…
तुम्हें देखना चाहिए इन्होंने मुझे कहाँ फँसा दिया है।
- वे लोग मुझे यहाँ लाए ही क्यों? - सॉरी।
सॉरी, मेरी जान।
सॉरी।
मिल गई।
सॉरी।
कर्नल रास्कोवा आपसे मिलना चाहती हैं।
कॉमरेड कर्नल?
हाँ?
जो हुआ उसके बाद, मैंने किसी भी संदिग्ध गतिविधि के दर्ज ब्योरे खँगालने शुरू किए हैं।
भले ही वह छोटी-मोटी अटकल ही क्यों न हो।
इरीना वैस्लिएवना,
क्या तुम सारी ज़िंदगी छोटी-मोटी अटकलें ही दर्ज करती रहना चाहती हो?
नहीं।
मुझे भी यही लगा था।
अपनी ड्यूटी सँभालने के लिए किसी को ढूँढो।
मुझे इस यंत्र का स्रोत पता करना है।
जल्दी और चुपचाप।
पता करो कि यह कहाँ बनाया गया था।
मुझे जानना है कि इसे किसने मँगवाया।
वे हमें उस गद्दार तक पहुँचा सकते हैं।
पता करो कि यह क्या है।
इसे साथ ले जाओ।
मुझे उसकी ज़रूरत नहीं है।
जब अकेले अभियान पर निकलो, तो हथियार साथ ले जाना चाहिए।
तुमने प्रशिक्षण लिया था, है न?
हाँ।
तुम जा सकती हो।
हैलो?
तुम घर पर क्या कर रहे हो?
प्रशिक्षण जल्दी ख़त्म हो गया। मैंने सोचा कि कुछ खा लूँ।
कोई डाक आई? कोई आया था?
नहीं।
कोई क्यों आएगा?
क्या हुआ? तुम ऐसा बर्ताव क्यों कर रही हो?
"ऐसा"? कैसा बर्ताव?
माफ़ करना।
मुझे लगा था कि हमने मॉस्को में बहुत अच्छी रात बिताई थी, है न?
क्या मैंने कुछ ग़लत किया?
मुझे बताओ।
नहीं, मैं बस थकी हुई हूँ।
आर्सेनी।
आज और भाषण देने हैं। रात को लौटूँगी। ए.
तुम्हें समझना होगा, मिला अलेक्सांद्रोव्ना,
कि सभी मिशन, प्रशिक्षण वाले हों या दूसरे मिशन हों, बेहद गोपनीय होते हैं।
यह…
यह वह चिट्ठी है जो उसने तुम्हारे लिए लिखी थी।
मेरी संवेदनाएँ तुम्हारे साथ हैं।
कॉमरेड मिरोनोव ने उसे प्रशिक्षित किया था, और कॉमरेड पोलिवानोव…
उसके साथ था जब उसकी मृत्यु हुई।
वे अब तुम्हारे लिए यहाँ हैं।
वह…वह…वह वैसे ही गया जैसे वह जाना चाहता।
वह वापस आना चाहता था।
क्या हुआ था?
मैं तुमसे झूठ नहीं बोलना चाहता।
तो मत बोलो।
जितना करना चाहिए था, मैंने उतना नहीं किया।
- उसकी जगह मुझे मरना चाहिए था। - साशा।
बस करो। बस, बस, बस।
माफ़ करना।
उसे यह सुनने की ज़रूरत नहीं है।
तुमने उसे नहीं मारा।
मैं ही पायलट था।
मैंने ही उसे उस कम्पार्टमेंट में भेजा था।
क्या वह व्यवधान तुमने पैदा किया था?
नहीं।
वहाँ ऊपर…
अपने बचाव के सिवा,
कोई किसी चीज़ का ज़िम्मेदार नहीं होता है।
मुझे वह अच्छी तरह याद है।
वह क्षण, जिसके लिए मैंने पूरी ज़िंदगी मेहनत की थी।
मुझे अपने देश की सेवा करने के लिए उसी भूमिका में चुना गया था, जो मैं निभा सकती थी।
एक कॉस्मोनॉट के रूप में।
एक महिला के रूप में।
एक सोवियत के रूप में।
मैं समझती थी कि ब्रह्मांड मेरे अकेले की विजय के लिए नहीं है।
वह हमेशा से हम सबका था।
धन्यवाद, कॉमरेड बेलिकोवा, अपने राष्ट्र की सेवा करने के लिए।
और लेनिनग्राद की सोवियत महिला समिति को भी धन्यवाद,
जिन्होंने इस सुंदर कार्यक्रम की मेज़बानी की।
जनरल सेक्रेटरी को आपके काम पर गर्व है।
"लूना 17" पर तुम्हारी ज़िम्मेदारियाँ क्या थीं?
चीफ़ डिज़ाइनर ने मुझे लूनर लैंडर के प्रणोदक-भंडार की सुरक्षित सीमा का विश्लेषण करने का काम दिया था।
क्या तुमने कभी प्रयोगशाला में कुछ संदिग्ध देखा?
मैं इतना व्यस्त रहता हूँ कि जो सर्किट काट रहा होता हूँ, उसके अलावा और किसी चीज़ पर ध्यान ही नहीं जाता।
अंतिम बूस्टरों पर अंतिम स्वीकृति तुमने ही दी थी, है न?
सब दुरुस्त था। कोई दिक़्क़त नहीं थी।
क्या तुमने किसी को बाइकोनूर जाने वाली रेलगाड़ियों से छेड़छाड़ करते देखा?
बिल्कुल नहीं।
हम 2100 बजे निकले थे।
परिसर में कोई नहीं था।
लॉन्च से पहले अवतरण मॉड्यूल तक और किसकी पहुँच हो सकती थी?
किसी की नहीं,
सिवाय लॉन्च इंजीनियरों और कर्मी दल के।
शायद प्रशिक्षकों की।
तुम्हारे सहयोग के लिए धन्यवाद।
तुम जा सकते हो।
जी, मैं बहुत अच्छी प्रगति कर रही हूँ, कॉमरेड डायरेक्टर।
मुझे लगता है कि तुम्हें मॉस्को में मुख्यालय आना चाहिए
और हमें व्यक्तिगत रूप से बताना चाहिए कि यह घुसपैठ कैसे संभव हुई।
दरअसल, मेरी जाँच आगे बढ़ रही है।
सब मेरे नियंत्रण में है।
मुझे यक़ीन है, पर फिर भी आ जाओ।
धन्यवाद, कॉमरेड।
मैं कल आ जाऊँगी।
मैंने सात अनुरोध दाख़िल किए हैं
कि बेलिकोवा अगले महीने कारख़ाने में आकर एक कार्यक्रम करे, पर कुछ नहीं हुआ।
वैसे, दृढ़ता एक अच्छा गुण है, कॉमरेड।
क्या यह इसलिए है क्योंकि वह फिर से चाँद पर जा रही है?
अरे, नहीं, नहीं, नहीं।
राज्य ऐसा ख़तरा नहीं उठा सकता। वह बहुत ज़्यादा मूल्यवान है।
हाँ, पर आपका मतलब है कि आपके लिए बहुत ज़्यादा मूल्यवान है?
अब। सावधान रहो।
अगली उपस्थिति में कितना समय है?
बस एक घंटा।
यह लो।
नहीं।
तुम गैगारिन के साथ थे, है न?
उसे कब पता चला?
क्या?
कि वह फिर कभी ऊपर नहीं जाएगा।
अपनी विश्व-यात्रा के कुछ ही समय बाद।
मुझे वह दो।
वापसी पर स्वागत है।
प्रशिक्षण मिशन कैसा रहा?
- अंदर आ सकती हूँ? - मैंने सफ़ाई नहीं की है, सच में।
तो बेडरूम में कौन सोता है?
वह सोती है।
और डिनर कौन बनाता है?
तुम यहाँ यही बात करने आई हो?
नहीं।
मैंने उसे एक महिला के साथ देखा।
किसे?
वाल्या को।
उसकी माँ के साथ?
मैं गंभीर हूँ।
माफ़ करना। तुम्हें लगता है कि वाल्या का किसी से चक्कर चल रहा है?
मुझे नहीं पता कि मुझे क्या लगता है।
मुझे बस इतना पता है कि मैंने उसे और किसी औरत को कॉन्सर्ट हॉल में देखा।
मैं यह नहीं समझा सकती। वह…
वह बहुत अंतरंग लगा, जैसे वे एक-दूसरे को अच्छी तरह जानते हों।
वाल्या का किसी से चक्कर नहीं चल रहा, तान्या।
काश उसका कोई चक्कर चल जाए।
यह उसके लिए अच्छा होगा।
भाड़ में जाओ।
तुम्हें जलन हो रही है?
नहीं, मुझे…
मुझे नहीं पता।
यह जगह क्या है?
ज़रा वह पाना दोगी?
शोर के लिए माफ़ करना।
मुझे ज़्यादा नींद नहीं आती।
तो आपको भी किनारे कर दिया गया है?
कुछ वैसा ही।
जब मुझे बताया गया था कि मेरी नियुक्ति स्टार सिटी में हो रही है,
तो मुझे लगा था कि मैं अंतरिक्ष यात्रा के मोर्चे में रहूँगी, पर उसके बजाय मैं…
यहाँ हूँ।
किनारे कर दी गई, हँ?
ख़ुद को कम मत आँको, कॉमरेड।
स्व-निर्भर श्वासयोग्य वायु-उत्पादन पर तुम्हारा काम
अंतरिक्ष यात्रा का भविष्य है।
आपको मेरे काम के बारे में पता है?
बिल्कुल।
ब्रह्मांड को सच में जीतने के लिए यही अंतिम कड़ी चाहिए।
अगर उन्होंने ऑक्सीजन पैदा करने के लिए "लूना 17" के अक्षम एलआईओएच और ओ2 टैंकों की जगह
मेरी बीआईओएस प्रणाली का इस्तेमाल किया होता,
तो वजन 77 किलोग्राम कम हो जाता।
जिसने भी उसे बनाया, मैं उसका अपमान नहीं करना चाहती।
मुझे बुरा नहीं लगा।
आप वही हैं।
आप ही चीफ़ डिज़ाइनर हैं?
इस छल के लिए माफ़ी चाहूँगा।
मैं तुम्हें यहाँ हमें चाँद पर पहुँचाने के लिए नहीं लाया, कॉमरेड चड्ढा।
हम पहले ही चाँद पर जा चुके हैं।
- आप शुक्र ग्रह पर जा रहे हैं? - नहीं।
हम शुक्र ग्रह पर जा रहे हैं।
मेरा लैब का सामान।
और वहाँ पहुँचने में तुम हमारी मदद करोगी।
- हैलो। - क्या मैं आपकी मदद कर सकता हूँ?
मैं मुख्य कार्यालय ढूँढ रही हूँ।
हाँ। वहाँ से भीतर जाइए।
तुम्हें क्या चाहिए?
इसे पहचानते हो?
बिल्कुल।
यह हमारे ट्रांसमीटरों में से एक है।
तुम्हें पता है कि यह तुमसे किसने खरीदा होगा?
दरअसल, यह कहना मुश्किल है। हम हर दिन ऐसे कई बनाते हैं।
इतनी रफ़्तार बनाए रखना मुश्किल होता होगा।
पक्का नियम-कायदे अड़चनें बनती होंगी।
दरअसल, अंदर आते समय, मैंने कई उल्लंघन देखे।
ऐसी चूकों के गंभीर परिणाम हो सकते हैं।
- हम बस अपना कोटा पूरा करने की कोशिश कर रहे हैं। - और मैं बस अपना काम कर रही हूँ, कॉमरेड।
कृपया एक और नज़र डालो।
यह हमारा मानक ट्रांसमीटर है।
यहाँ देख रही हो?
इसमें यह लगाकर…
- बदलाव किया गया है। - हाँ, मैं उस बारे में ही पूछना चाहती थी।
जिसने इसे खरीदा, यह बाद में उसी ने जोड़ा होगा।
यह निश्चित ही सोवियत नहीं है।
तुम यह कैसे कह सकते हो?
यह एक असामान्य मिश्रधातु है।
हम ऐसी चीज़ का इस्तेमाल नहीं करते। मुझे इसकी जाँच करने दो।
मीटर देखो।
जब मैं प्रोब्स लगाता हूँ, तो देखो यह कितनी…
तुम्हें यह कहाँ से मिला?
मैंने ऐसा कुछ कभी नहीं देखा।
यह पूरे सोवियत संघ में कहीं उपलब्ध नहीं है।
इसे ज़रूर तस्करी करके लाया गया होगा।
इसकी तापीय-चालकता ताँबे से चार गुना ज़्यादा है।
इसे किस काम के लिए जोड़ा गया होगा?
अरे, इसके साथ, तुम्हें एक बेहतरीन ऊष्मा-शोषक मिल जाता है।
यानी यह छोटा-सा ट्रांसमीटर काफ़ी ज़्यादा ऊर्जा प्रवाह सँभाल सकता है
और फिर भी काम करता रहेगा।
यह हमारी मानक आपूर्ति से कई गुना ज़्यादा बिजली-आपूर्ति सँभाल सकता है।
इस ट्रांसमीटर का ऊर्जा-स्रोत क्या था?
मैं तुम्हारे खरीद अभिलेख देखना चाहूँगी।
अंदर आओ।
ल्यूडमिला एफ़िमोव्ना।
कोस्त्या।
काश हमारी मुलाक़ात बेहतर हालातों में हो रही होती।
धन्यवाद।
मैंने घुसपैठ रोक दी है और यान में लगा उपकरण भी ढूँढ लिया है।
उसे लगाने वाले की तलाश आगे बढ़ रही है।
यह रैदिमिर सेर्गेयेविच पेत्रोव्स्की हैं।
आपके नए लेफ़्टिनेंट?
सेकंड चीफ़ डायरेक्टरेट का नया प्रथम उप-प्रमुख।
प्रथम उप-प्रमुख।
मेरी माँ आपके विभाग में काम करती थीं।
राया फ़मोवा।
आपको याद है?
दुर्भाग्य है कि उन्हें इतनी जल्दी सेवानिवृत्त होना पड़ा।
उन्होंने अपने परिवार को पाला।
माफ़ कीजिए, हम यहाँ आपकी माँ की बात करने आए हैं या "लूना 17" की?
हमें एक पूरी रिपोर्ट चाहिए
कि अमरीकियों ने यह चौंका देने वाली घुसपैठ कैसे की।
यह बहुत चिंताजनक है।
मैं पता लगा लूँगी कि क्या हुआ,
पर कृपया रिपोर्टों में मेरा समय बर्बाद मत कीजिए।
वह सिर्फ़ ढेरों काग़ज़ी काम है जिसे कोई नहीं पढ़ेगा।
मैं आपको यक़ीन दिलाता हूँ कि उसे पढ़ा जाएगा।
ल्यूडमिला,
तुम्हारी दशकों की सेवा की सब लोग सराहना करते हैं।
पर अब काम इसी तरह होगा।
आपकी निगरानी में एक वरिष्ठ कॉस्मोनॉट को मौत की सज़ा दी गई।
- याना… - आख्मातोवा।
हाँ। उसने स्वीकार किया था कि अमरीकियों ने उसे अपने पक्ष में कर लिया था।
अब यह लगता है कि वह अकेली काम नहीं कर रही थी।
यह उससे कहीं बड़ा अभियान है जितना हमने पहले सोचा था।
रैदिमिर, सेकंड चीफ़ डायरेक्टरेट की सहायता देने में ख़ुश होगा।
उसे अंतरिक्ष प्रोग्राम में विशेष रुचि है।
सुरक्षा सेवा में आने से पहले, मैंने विश्वविद्यालय में
इलेक्ट्रॉनिक इंजीनियरिंग पढ़ी थी।
यह बढ़िया है, पर यह ऐसा मामला नहीं है जिसे मैं सँभाल न सकूँ।
और तुम्हें इसकी भी रिपोर्ट बनानी होगी कि कॉस्मोनॉट आर्सेनी वेत्रोव की मृत्यु कैसे हुई,
तकनीकी विफलता के कारण या घुसपैठ के कारण।
और फिर हम तय करेंगे कि आगे कैसे…
बढ़ना है।
क्या मुझे चिंतित होना चाहिए?
बिल्कुल नहीं।
तुम सोवियत संघ की एक नायिका हो, कॉमरेड रास्कोवा।
यह तो शोक-संदेश जैसा लग रहा है।
नहीं।
यह तुम्हारी सेवा के प्रति सम्मान है।
मैं इसे नियंत्रित कर लूँगी।
इसका आपको आश्वासन देती हूँ।
अच्छी बात है।
ध्यान रहे कि ऐसा ही हो।
मेरे साथ चलो।
तो स्वचालित यान की तैयारियों का इस हफ़्ते का ताज़ा हाल क्या है?
लगभग सारे मॉड्यूल पहुँचाए जा चुके हैं
और इस वक़्त एन-1 को बाइकोनूर के पैड पर ले जाया जा रहा है।
चीफ़ डिज़ाइनर, सब कुछ अभी भी समय पर है।
और अब जबकि कॉमरेड चड्ढा यहाँ है,
उसकी जीवन-समर्थन प्रणालियाँ आश्चर्यजनक रूप से अच्छी तरह काम कर रही हैं
- और हम लॉन्च के लिए तैयार होंगे। - अच्छी बात है।
हालाँकि जो कुछ चल रहा है, उसे देखते हुए, मैं सोचता हूँ कि…
क्या यह समझदारी होगी कि लॉन्च को तब तक टाल दिया जाए जब तक…
हमें अभी लॉन्च करना होगा, सर्गेई।
वरना कभी लॉन्च नहीं कर पाएँगे।
हाँ। तो फिर हमें और चर्चा करनी चाहिए कि मिशन पर किसे भेजा जाएगा।
मैं वह सँभाल चुका हूँ।
चीफ़ ने बताया कि हम यहाँ क्यों हैं?
तुम्हें कुछ चाहिए?
नहीं।
तुम्हें चाहिए?
कृपया, बैठो।
बढ़िया है।
तीन दिनों में, मेरा एक यान लॉन्च होने जा रहा है
और उसे एक दल चाहिए।
मिशन की अत्यंत गोपनीय प्रकृति के कारण
इससे पहले सूचित करना संभव नहीं था।
आप मुझे जानते हैं, चीफ़, मैं हर चीज़ के लिए तैयार हूँ।
पर लूना 17 के बाद, कर्नल रास्कोवा ने मुझे और साशा को उड़ान भरने से रोक दिया है।
इसी वजह से तुम उस मिशन के लिए उत्तम हो, जिसके बारे में कोई जान नहीं सकता।
- हम कहाँ जा रहे हैं? - जब तक तुम सहमत नहीं होते, मैं नहीं बता सकता।
तुम यह किसी को नहीं बता सकते, अपने जीवनसाथियों को भी नहीं।
तुम नौ महीनों के लिए जाओगे।
सोचने के लिए तुम्हारे पास आज की रात है।
मुझे पूरी रात नहीं चाहिए।
- मैं तैयार हूँ। - अच्छी बात है।
आप मेरी जीवन-समर्थन प्रणालियाँ इस्तेमाल करने जा रहे हैं?
मुझे इन्हें उस पर प्रशिक्षण देना होगा?
इतना समय नहीं है कि उन्हें इतनी जटिल चीज़ पर प्रशिक्षित किया जा सके।
तुम्हारे आने तक तो हम क्लोरेला से
पर्याप्त कार्बन डाइऑक्साइड का चयापचय भी नहीं करा पा रहे थे।
नहीं।
तुम्हें उनके साथ जाना होगा।
पर मैं कॉस्मोनॉट नहीं हूँ।
अब हो।
रुकिए, यह?
आप मज़ाक कर रहे होंगे।
ख़ासकर यह।
माफ़ कीजिए, चीफ़।
मैं जानता हूँ कि तुम जूझ रहे हो,
पर इससे उबरने का एक ही तरीक़ा है, आगे बढ़ते रहना।
आप भी जानते हैं और मैं भी, मुझे फिर कभी किसी यान के पास नहीं जाने देना चाहिए।
अगर तुम अभी नहीं गए, तो मुझे डर है कि फिर कभी नहीं जा पाओगे।
तो, शायद यह अच्छी बात है।
मैं इस्तीफ़ा देता हूँ।
इससे चीज़ें आसान हो जाएँगी।
तुम्हें लगता है कि मैं तुम्हें वायुसेना से यहाँ चीज़ें आसान करने के लिए लाया था?
मैं तुम्हें यहाँ लाया, जबकि मुझे चेतावनी दी गई थी
कि तुम बेलगाम और आवेगी हो।
इस मिशन का कोई नक़्शा नहीं है। हम उसे अभी बना रहे हैं।
और मुझे एक अच्छा पायलट चाहिए, जिसकी सहज प्रवृत्तियों को बाँधा न जाए।
नहीं। मैं…
अब और किसी की मौत का ज़िम्मेदार नहीं बन सकता।
आप समझ रहे हैं?
आर्सेनी वेत्रोव तुम्हें कभी माफ़ नहीं करेगा कि तुम उसकी याद को बहाना बना रहे हो, साशा।
उसके पास अब कोई और मिशन नहीं है। तुम पर उसका ऋण है कि आगे बढ़ते रहो।
तुम पर अपना भी ऋण है।
सामूहिक उपलब्धि ही सोवियत आदर्श है।
यह लो।
मुझसे कुछ पूछना चाहते हो?
पर ज्यामिति का सवाल मत पूछना।
मैं उसमें कभी अच्छी नहीं थी।
मैंने गणित में स्वर्ण पदक कभी नहीं जीता।
सिर्फ़ रजत जीता।
पर फिर भी,
मैंने अपनी पूरी कोशिश की और…
और बस… बस वही है।
यही… यही राज़ है। यह…
कभी हार नहीं माननी चाहिए, तो…
आपको लगता है कि हमें भी अंतरिक्ष में जाने का मौका मिलेगा?
अब मेरी जगह तुम्हें ही मौका मिलेगा।
कॉमरेड बेलिकोवा को उनका समय देने के लिए धन्यवाद कहो।
वह बहुत व्यस्त महिला हैं।
ठीक है। धन्यवाद, लड़कियों।
मुझे बहुत भूख लगी है।
- तुम्हें लगता है कि कुछ… - मैं… कृपया, मुझे लाने दीजिए।
वह गणित विभाग की ओर से है।
- नहीं, कोई बात नहीं। - नहीं, बस एक सेकंड दीजिए।
वह तुम्हें पसंद करता है।
उसे मेरे बारे में कुछ भी नहीं पता।
वैसे, इससे कभी कोई नहीं रुका।
हम आपको कैफ़ेटेरिया का खाना नहीं खाने दे सकते, कॉमरेड बेलिकोवा, तो…
कृपया लीजिए। भौतिकी विभाग की ओर से।
मुझे इस तरह देखना बंद करोगे?
मेरा मतलब, मैं बस इतना ख़ुश हूँ कि आप यहाँ हैं, कॉमरेड बेलिकोवा।
आपकी उपलब्धियाँ…
यह हम सबके लिए प्रेरणा हैं।
सच में।
वैसे, मैं तुम्हें यक़ीन दिलाती हूँ कि मैं तो बस एक भूखी खेतिहर लड़की हूँ
जो आदेशों का पालन करते-करते चाँद तक पहुँच गई।
दरअसल, मेरा मतलब, आप… आप उससे कहीं ज़्यादा हैं।
आप…
आप किसी बेहतर चीज़ के वादे जैसी हैं।
मुझे नहीं पता।
मेरा मतलब, सच कहूँ तो, मैं बस
किसी ऐसी जगह जाने के लिए बेताब हूँ, जहाँ कोई यह न जानता हो कि मैं कौन हूँ।
और मैं बस ताज़े टमाटर खाऊँ, और जैसे,
आकाश की ओर देखकर तारामंडल निहारूँ, जैसे मैं किया करती थी
जब किसी को यह नहीं लगता था कि मैं गाय दुहने के अलावा कुछ कर सकती हूँ।
जो मैं कर सकती हूँ, बहुत अच्छी तरह।
मेरा डाचा यहाँ से 20 मिनट दूर है।
वहाँ जितने तारे दिखेंगे, उतने तो आपने अपनी पूरी ज़िंदगी में भी नहीं देखे होंगे।
शायद आपने देखे हों।
वहाँ शायद एक गाय भी हो।
यह मेरे लिए सम्मान की बात होगी।
वैसे, पक्का वहाँ गाय होगी?
बकरी भी हो सकती है।
समझ गई।
मेरा मतलब, यह जानने का एक ही तरीका है, है न?
हाँ? हाँ? चलो चलें।
- हाँ। - मुझे बकरियाँ भी पसंद हैं।
- मेरा मतलब, चलो, चलते हैं। - चलिए। ठीक है!
हैलो?
रुको! रुको!
हाँ!
- ठीक है! फिर से। - अगला!
अगला।
ठीक है।
- हाँ, हाँ। - बढ़िया, बढ़िया, बढ़िया, बढ़िया!
तीन, दो, एक।
हे भगवान!
हाँ।
वह वाला कितनी दूर गया?
कम से कम तीस मीटर।
वह कौन है?
वह मेरे पति हैं।
स्वागत है!
फ़ोन करने के लिए धन्यवाद।
आइए! आइए!
हैलो!
- आइए। - आप इसे उड़ा सकते हैं।
- हैलो! - स्वागत है।
साशा।
- आओ। पानी कमाल का है। - गाड़ी में बैठो। हम घर जा रहे हैं।
नहीं! नहीं, आओ न।
- आओ। - गाड़ी में बैठो।
- साशा। साशा! - हम इसे आपके सम्मान में उड़ाएँगे।
- हाँ, आपके सम्मान में! - मेरे सम्मान में!
यह रहा। यह रहा!
गाड़ी में बैठो।
अरे, तुम तो बिल्कुल मज़ेदार नहीं हो।
बिल्कुल मज़ेदार नहीं हो।
हाँ!
- व्हू! - हाँ!
नहीं।
मेरे बिस्तर से हटो। तुमसे बदबू आ रही है।
- मुझे नहाना है। - हाँ, मैं पहले नहाऊँगा।
मैं अभी झील से निकली हूँ।
हाँ, और वह किसकी ग़लती है?
तुम कहना क्या चाहते हो?
जो मैं कह रहा हूँ, वह कोई छिपी बात नहीं है।
क्योंकि मैं सारी रात गाड़ी में एक कर्तव्यनिष्ठ पति बनकर बैठा रहा,
जबकि तुम भौतिकी विभाग के आधे लोगों को उस कमबख़्त पानी में घसीट रही थी।
ए! हिम्मत मत करना।
अगर वे मुझे फिर से उड़ान भरने ही नहीं देंगे, तो मैं मज़े करने की कोशिश क्यों नहीं कर सकती?
तुम्हें थोड़ी मौज-मस्ती करने से कब से ऐतराज़ होने लगा, हँ?
या बस तब, जब उसमें तुम शामिल न हो? मैं पहले नहाऊँगी।
तुम पहले नहीं नहाओगी। ए!
बेचारी, प्यारी अनास्तासिया, धरती की सबसे मशहूर औरत,
- जिसके हर शब्द को संजोकर रखा जाता है। - मेरा हर शब्द मुझे
- कोई और देता है! - जिसकी हर सेवा के लिए लोग दौड़ते हैं।
अगर उसे फिर कभी उड़ान भरने को न मिला, तो वह क्या करेगी, हँ?
- अरे, नहीं, नहीं, नहीं, नहीं, नहीं। - यह तुम बोल रहे हो!
तुम तो बस… बस…
कॉमरेड निकुलोव।
जी?
इसे पहचानते हो?
"द फ़िलॉसोफ़ी ऑफ़ अ कॉमन टास्क।"
यह आपके निवास की नियमित तलाशी में मिली।
इस तरह का समिज़्दात निषिद्ध है।
जी, मुझे… मुझे पता है, पर,
यहाँ आधे इंजीनियरों ने फ़्योदोरोव की किताबें पढ़ी हैं।
उनके नाम बताना चाहोगे?
उसे ले चलो।
कृपया। यह… यह कोई ग़लतफ़हमी है। यह…
- हैलो। - माफ़ करना। मैं काम में फँस गई थी।
हे भगवान। नहीं, ऐसी बात मत कहो।
अंदर आओ।
ज़ोया और मैंने अच्छा-ख़ासा अभ्यास किया और बहुत स्वादिष्ट डिनर भी किया।
- वह सो गई। - इसमें मुझे कोई शक़ नहीं है।
उसका ख़याल रखने के लिए धन्यवाद।
नहीं।
नहीं, इरिनोच्का, कृपया रुको। मैं तुम्हारे लिए चाय बनाती हूँ।
मैं नहीं रुक सकती। हम तुम्हें पहले ही बहुत परेशान कर चुके हैं।
कृपया रुको।
काली चाय अच्छी रहेगी।
अपना कोट दो।
- धन्यवाद। - हाँ।
तुम्हारा पति घर पर नहीं है?
नहीं।
वाल्या मॉस्को में है।
कोई प्रशिक्षण-वाला काम है।
वह यही कहता है।
और कहाँ होगा?
मैं भी अपने-आप से यही पूछती रही हूँ।
मैंने उसे किसी के साथ देखा।
एक महिला के साथ।
जब हम फ़िलहार्मोनिक में थे।
उसने कहा था कि वह शौचालय जा रहा है,
पर मैंने उसे उसके साथ सिमटा खड़ा देखा।
नहीं।
वाल्या कभी तुम्हारे साथ बेवफ़ाई नहीं करेगा।
वह तुम पर जान छिड़कता है।
तुम उससे मिली भी नहीं हो।
हाँ, नहीं मिली।
बस तुम जिस तरह उसके बारे में बात करती हो, उससे।
मुझे… मुझे यक़ीन है कि वह ऐसा कभी नहीं करेगा।
शायद किसी समय नहीं करता।
पर हाल में हममें बहुत दूरी आ गई है।
ख़ासकर पैरिस के बाद।
क्या तुमने कभी उसके साथ बेवफ़ाई की है?
नहीं। कभी नहीं।
मैं तुम्हारा शौचालय इस्तेमाल कर सकती हूँ?
बिल्कुल।
उप-शीर्षक अनुवादक : मून कलिता